Halló Ráðgevin. Eg eri ein 17 ára gamal drongur, ið er heilt "normalur", haldi eg sjálvur. Eg havi tó eitt problem. Hvørja ferð eg fari har Czar sjálvur á fótum gekk til, also vesi, komi eg í trupulleikar. Tá ið pissi føli eg eitt øgiligt sting í pissilinginum. Tað er næstan sum ein nál stingur meg har niðri. Tað er líkamikið hvussu hart eg pissi ella hvussu leingi, so er tann sama pínan altíð har. Eg havi valt ikki at sagt nakað við foreldur míni, tí eg haldi at tað er so flóvusligt. Eg royndi einaferð at smyrja eitt krem á, sjálvandi uttan luktilsi, men tað riggaði ikki. Tað tykist sum um pínan kemur innanífrá. Soleiðis havi eg havt tað í einar 3 mánaðir. Vónandi hevur tú eini góð ráð, ið kunnu hjálpa mær. Heilsan Tann "normali" drongurin Svar: Halló til tín, Takk fyri eitt stuttligt bræv 🙂 Tó tykist tín trupulleiki als ikki at vera stuttligur. Tú hevur rætt, TÚ er púra normal! Tað, sum tú lýsir kann vera bruni í bløðruni ella í landgøgnunum (urinvej), sum er púra vanligt. Tað kann eisini vera kynssjúka ella okkurt annað. Viðv. at tú er flóvur, so stendur í lógin: Sum útgangsstøði stendur í lógini at foreldramyndugleikin skal fráboðast. MEN, tað eru ymsar vegleiðingar til hasa lóggávuna, sum eisini eru galdandi í Føroyum. Sambært landslæknanum kunnu tað vera støður, har ein undir 18 ár kann missa møguleikan at sleppa til lækna, um foreldrini skulu vera við. Í stuttum merkir hetta at kommunulæknin kann meta um tína persónligu støðu, og síðan avgera um tú kann fara til lækna, uttan at foreldrini fáa tað at vita. Vit hava staðfest, at tú er normalur og øll normal 17 ára gomul hava roynt at verið flóv áður. Tú veit sjálvur, at tú kemur yvir tað aftur 🙂 Ring tú bara til læknan og fá hatta ornað.